cyanic-selkie/wikianc huggingface dataset:
Eric Clapton
2010. aastad
12. märtsil 2013 ilmus 12. stuudioalbum – "Old Sock". Nagu juba tavaks, tegi ka sellel plaadil kaasa mitu külalist: Paul McCartney, Taj Mahal, Steve Winwood ja J.J. Cale. Häält tegid ka Claptoni kolm tütart Julie, Ella ja Sophie. Albumi kaanel on pilt, mille Clapton tegi endast oma iPhone'iga, olles puhkamas Antigual. Alates 14. märtsist oli mees jälle turneel. Algul USA-s ja siis Euroopas. Selle turneega tähistab ta oma 50. tegevusaastat laval. 5. juunil 2013 esines Clapton oma saateansambliga Riias. Eric Clapton (kitarr, vokaal),Doyle Bramhall II (kitarr), Willie Weeks (bass), Chris Stainton (klahvpillid), Paul Carrack (klahvpillid), Steve Jordan (trummid), Greg Leisz (pedal steelkitarr), Sharon White ja Michelle John (taustavokaal).
Muusikalised mõjutajad
Clapton on enda mõjutajatena toonud välja sellised nimed nagu Little Walter, B.B. King, Albert King, Buddy Guy, Hubert Sumlin, Ray Charles ja Muddy Waters. Kuid tähtsaim mõjutaja bluusmuusikuna on kindlasti Robert Johnson. Viimasele on pühendatud ka 2004. aasta plaadid "Me and Mr Johnson" ja "Session for Robert J", kus Clapton mängib Johnsoni lugusid nii elektri- kui ka akustilise kitarriga. Clapton oli raamatu "Discovering Robert Johnson" kaasautor. Raamatus on ta öelnud: "... Robert Johnson oli kõige tähtsam bluusmuusik, kes eales elanud. Ta oli absoluutne tõde oma muusikaliselt nägemuselt. Oma rohkem kui 30-aastase muusikas oldud aja jooksul pole ma kohanud sügavamalt hingestatud muusikut kui Robert Johnson. Tema muusika tähendas kõige võimsamat karjet, mida on võimalik teha inimese häälega..., see tundub kajana, mida ma olen kogu aeg kuulnud."
Tähtsus muusika mõjutajana
Claptonit on nimetatud üheks kõige tähtsamaks ja mõjuvõimsamaks kitarristiks läbi aegade. Ta on kolm korda arvatud rock'n'roll ' i kuulsuste halli. Ta on valitud teiseks ajakirja Rolling Stone edetabelis "100 Greatest Guitarists of All Time" ja neljandaks Gibsoni Top 50 Guitarists of All Time. Ajakirja Guitarist eriväljaandes "Blues Guitar Heroes" on ta samuti neljandal kohal. Ajakirja Rolling Stone 2004. aastal valminud edetabelis "100 Greatest Artists of All Time" oli Clapton 53. kohal.
Mõned kitarristid, kes on öelnud, et on mõjutatud Claptoni kitarrimängust: Slash (Guns n’ Roses), Allen Collins (Lynyrd Skynyrd), Richie Sambora (Bon Jovi), Stevie Ray Vaughan, Gary Moore, Duane Allman (Allman Brothers Band), Derek Trucks (Derek Trucks Band), Eddie Van Halen (VanHalen), Brian May (Queen),Tony Iommi (Black Sabbath), Lenny Kravitz, Ted Nugent, Orianthi (Alice Cooper band), Vince Gill, Brad Paisley, Jonny Buckland (Coldplay), Joe Don Rooney (Rascal Flats), Alex Lifeson (Rush), Jonny Lang, John Mayer (John Mayer Trio), Joe Satriani, Joe Bonamassa, Davy Knowles (Back Door Slam), Lindsay Ell, Neal Schon ja Mark Knopfler (Dire Straits).
Kitarrid
Claptoni kitarride valik on sama väljapaistev nagu ta ise. Ühes reas Hank Marvini (The Shadows), The Beatlesi ja Jimi Hendrixiga on ka Claptonil suur teene elektrikitarri populariseerimisel. Yardbirdsis mängis ta Fender Telecasteri ja Fender Jazzmasteri mudelitega, samuti Gretsch 6120 ja 1964. aasta kirsipunase Gibson ES-335-ga. 1965. aasta keskelt algas periood, kus ta kasutas ainult Gibsoni Les Pauli, mille oli ostnud ühest kasutatud asjade poest Londonis. Claptoni selgitusel oli tegemist ilmselt 1960. aasta mudeliga, sest pillil oli saleda profiiliga kael, nagu siis oli kombeks. Creami alguspäevadel varastati Claptoni esimene Les Paul Standard. Ta ostis Andy Summersilt (The Police) täpselt analoogse pilli ja jätkas sellega, kuni 1967. aastal sai endale 1964. aasta Gibson SG. Enne Creami esimest USA turneed värviti Claptoni SG, Bruce Fender VI ja Bakeri trummikomplekt üle. Tegemist oli psühhedeelse disainiga, mille autoriks oli visuaalse kunsti kollektiiv The Fool. (Samad mehed värvisid üle ka John Lennoni Rolls Royce'i). 1968. aastal ostis Clapton Gibson Firebirdi mudeli ja hakkas uuesti kasutama ka oma ES-335. Viimasel neist kujunes muljetavaldav karjäär. Nimelt mängis ta sellega Creami viimasel kontserdil 1968. aasta novembris, seejärel Blind Faithi ajajärgul. Ta kasutas kitarri laulus "Hard Times" plaadil "Journeyman". Musitseeris sellega Hyde Parki kontserdil 1996. aastal. Veel kasutas ta sedasama pilli LP "From the Cradle" lindistussessioonil ja turneel 1994–1995. 2004. aastal müüdi seesama Gibson ES-335 oksjonil 847 500 dollari eest. Hiljem valmistas Gibson limiteeritult 250 tk mudelit "Crossroads 335", mis olid selle kitarri täpsed koopiad. Gibson ES-335 oli alles teine elektrikitarr, mille Clapton oli endale ostnud.
Juulis 1968 andis Clapton oma Gibson SG (The Fool) George Harrisonile. Sama kitarriga mängis Clapton septembris sisse stuudiolindistuse Harrisoni loole "While My Guitar Gently Weeps". Hiljem leidis pill tee Harrisoni sõbra Jackie Lomaxi kätte, kes omakorda müüs selle 1972. aastal 500 USA dollari eest muusik Todd Rundgrenile. Viimane restaureeris instrumendi ja andis pillile hüüdnime "Sunny" loo "Sunshine of Your Love" auks. 2000. aastal jõudis SG oksjonile, kus see osteti erakogusse 150 000 USA dollari eest. Kui üks pill vääriks kohta Rock and Rolli Kuulsuste Hallis, siis on see just Claptoni Gibson SG "The Fool". 1969. aasta Blind Faithi kontserdil Hyde Parkis Londonis kasutas Clapton Fender eritellimuse Telecasterit, millele oli sobitatud Brownie kael. Sama aasta teisel poolel läks aga Clapton üle Fender Stratocasterile. Clapton on öelnud: "Mul oli palju eeskujusid, et hakata mängima Stratiga. Esiteks Buddy Holly ja Buddy Guy. Ka Hank Marvin, kes oli kuulus kogu Inglismaal ja kasutas samasugust kitarri, kuigi tema muusikastiil polnud just minu lemmik. Sama pilliga hakkas mängima ka Steve Winwood ja ma mõtlesin, et kui tema saab sellega hakkama, siis saan ka mina." Esimene neist, mis oli kasutuses ka LP "Eric Clapton" salvestamisel oli Brownie ja 1974. aastal asendas seda Claptoni kõige kuulsam pill Blackie. Novembris 1970 oli Clapton ostnud korraga kuus Fender Stratocaserit. Hiljem andis ta neist kolm pilli George Harrisonile, Steve Winwoodile ja Pete Townshendile. pisi|vasakul|Clapton ja Blackie 1978. aastal
Ülejäänud kolmest koostas Clapton Blackie, kasutades igast pillist parimaid osi. See kitarr oli ta lemmiklavapill kuni 1985. aastani. Esimest korda kasutas mees seda instrumenti 13. jaanuaril 1973 Rainbow' kontserdil. Clapton kutsus ise seda 1956/57 aasta Fender Srati "segavereliseks krantsiks". 24. juunil 2004 müüdi Blackie Christie oksjonil 959 500 dollari eest (maailmarekord pillimüügi eest). Üldse müüdi sellel oksjonil 88 kitarri kogusummas 7 438 624 dollarit. Raha läks Crossroads Centre'i fondile. Brownie on praegu välja pandud Experience Music Projectis Seattle'is. Fender on sellest ajast tootnud 275 Blackie täpset koopiat, arvestades igat pisidetaili kuni selleni, et komplekti kuulub ka "Duck Broothers" pillikohver. Ning kitarri on töödeldud Fender Relici protsessi käigus nii, et tegu oleks nagu pikaajalise kasutamise tagajärjel kulunud pilliga. Kitarri esitleti Claptonile enne selle müükilaskmist ja kolme neist kasutas ta ka 17. mail 2006 Royal Albert Halli kontserdil. pisi|Claptoni kitarr Hard Rock Cafes 1981. aastal kinkis esimese pillimehena Clapton enda signeeritud Fender Lead II kitarri Hard Rock Cafele. See on paigutatud tema lemmikistekoha juurde kohvikus. Samas kohvikus võib näha ka Pete Townshendi Gibson Les Pauli. Nii sai alguse hea turundusnipp muusikutele.
1999. aastal pani Clapton mõned kitarrid oma kollektsioonist oksjonile ja tulu müügist oli üle 5 miljoni dollari, millega ta sai edasi toetada enda asutatud projekti "Crossroads Centre" (1997) Antigual. See on raviasutus, kus saavad abi alkoholi ja uimastisõltlased. Järgmine oksjon kuulutati välja 24. juunil 2004. Siin olid müügis Claptoni Creami-aegsed pillid ja mõned kuulsad sõbrad lisasid omad kitarrid. Claptoni akustiline kitarr Lowden müüdi näiteks hinnaga 41 825 dollarit. Kogutulu oli märkimisväärne – 7 438 624 dollarit. 2011. aastal korraldas mees järjekordse oksjoni, et koguda jälle raha Crossroads Centre'i heaks. Üks pillidest, mille ta müüki pani, oli kasutuses olnud Creami 2005. aasta uuesti kokkutulemise kontsertidel. Müügis olid veel Derek and the Dominose aegsed 1970. aasta kõlarid, 1984. aasta kõlakojaga Gibson ja tema Blackie koopia. Maha müüdi ka Versace'i ülikond, mida Clapton oli kandnud 1990. aasta Royal Albert Halli kontserdil. Jällegi toetasid oksjonit ka sõbrad, teiste seas Jeff Beck, J.J. Cale ja Joe Bonamassa oma kitarridega. Tulu oli 2 150 000 dollarit.
Woman tone
"Woman tone" (naise toon) on mitteametlik termin, mida Clapton kasutas oma erilise kitarrikõla kohta 1960. aastate teises pooles. Kõla saavutas ta kasutades Gibson SG (koos Humbucker helipeadega) kitarri ja Marshall võimendust. See oli ülevõimendatud sound, kuid kõlas samas tuhmilt. Kõla iseloomustas üsna suur moonutus (saadi kätte kasutades fuzzi), olles samas sordiini all. See oli päris suur kontrast võrreldes teiste kitarristidega sellest ajast, kes kasutasid säravat ja tinisevat kõla. Paljud pillimehed proovisid seda kõla jäljendada, tavaliselt eduta, sest Claptoni mängutehnika ja toon olid omavahel tugevalt seotud. Mõned helitehnikud proovisid kopeerida Claptoni soundi nii, et võimenduse helitugevus oli keeratud põhja, samas kitarri tooninupp oli keeratud nulli või ainult esimesele astmele. Vahest parim näide "woman tone'i" kohta on Claptoni mängitud kitarririff laulus "Sunshine of Your Love". Clapton selgitas ise seda kõla nii, et Gibsoni tooni kontrollnupud olid kõik maha keeratud, sisselülitatud oli kitarrikaelale lähim helipea ja helitugevus oli täiesti põhjas, saavutades põhjaliku moonutuse. Võimenduse kõrgete-, kesk- ja madalate toonide nupud, olid samuti lõpus. Mõned "woman tone'i" versioonid kaasasid ka Claptoni wah-wah-pedaali.
Koostööd ja muud tegemised meedias
Clapton on tihe külaline teiste muusikute plaatidel. Näiteks mängib ta soolokitarri ja süntesaatorit Roger Watersi debüütalbumil "The Pros and Cons of Hitch Hiking". Üksikute lugude peal on ta mänginud väga paljude artistide plaatidel: Toots & the Maytals (album "True Love") lugu "Pressure Drop"; Paul Brady (album "Back to the Centre") lugu "Deep in Your Heart"; Sheryl Crow (album "Hits and Rarities") lugu "Run, Baby, Run". Frank Zappa albumil "We’re Only In It for the Money" kordab ta fraasi "Are you hung up?". Dire Straitsi albumil "Brothers in Arms" tänatakse teda selle eest, et laenas Mark Knopflerile ühte oma kitarri. Ta on olnud külaline kõigi nelja biitli sooloalbumitel, eriti tihti aga George Harrisoni plaatidel. Richie Sambora albumil "Strange In This Town" teeb ta kaasa loos "Mr. Bluesman", mis ongi pühendatud temale.
Clapton osales 1985. aastal heategevuskontserdil "Live Aid" Philadelphias koos Phil Collinsi, Tim Renwicki, Chris Staintoni, Jamie Oldakeri, Marcy Levy, Shaun Murphy ja Donald 'Duck' Dunniga. 1988. aastal esines ta koos Dire Straitsi ja Elton Johniga Nelson Mandela 70. sünnipäeva kontserdil Wembley Staadionil ja Prince’s Trusti rokigalal Royal Albert Hallis. 30. juunil 1990 esines ta jälle koos Dire Straitsi ja Elton Johniga Knebworthis Nordoff-Robbinsi heategevuskontserdil. 12. septembril 1996 esines Clapton koos Greg Phillinganesi, Nathan Easti ja Steve Gaddiga Armani peol New Yorgis. Erikülalisena astus siin üles Sheryl Crow' loos "Tearing Us Apart" plaadilt "August", mida esmakordselt oli esitanud Tina Turner 1986. aasta Prince’s Trust All-Star Rock Show’l Clapton on esinenud ka filmides. The Who rokkooperi "Tommy" filmiversioonis mängib ta preestri osa. Filmis "Blues Brothers 2000" on ta üks bändist Louisiana Gator Boys. Eric Claptonit võrreldi Jumalaga telesarja "That ’70s Show" teise hooaja ühes osas alapealkirjaga "Holy Crap!", kui tegelased Eric Forman ja Steve Hyde palusid oma kirikuõpetajal joonistada Jumala pildi. 2010. aastal astus Clapton üles T-Mobile reklaamis, kirjeldades MyTouch Fenderi mobiiltelefoni. "Top Geari" 19. hooaja neljandas osas katsetas ta uue Kia Ceedi helisüsteemi.
Toetusavaldused
Clapton on Countryside Alliance'i (maapiirkondade liidu) toetaja. Ta on mänginud kontsertidel, et aidata koguda raha organisatsioonile ning avalikult teatanud oma vastuseisust Leiboristide partei soovile keelustada rebasejaht Suurbritannias 2004. aasta jahiseadusega. Tema kõneisik on öelnud järgmiselt: "Eric toetab Countryside Alliance'i. Ta küll ei küti ise, kuid peab lugu sellistest maalähedastest tegevustest, nagu kalapüük ja ulukijaht. Ta toetab Alliance'i soovi rebasejahti mitte keelustada ja ta ei toeta riigi sekkumist inimeste erajahipidamisse." 2008. aastal kinkis ta laulu mittetulundusorganisatsioonile "Aid Still Required", mis andis välja kogumik-CD, et toetada Kagu-Aasia ülesehitust 2004. aasta tsunami tagajärgedest.
Lahkarvamused immigratsiooni küsimustes
5. augustil 1976 esines Clapton Birminghamis. Ta rääkis laval oma nägemusest immigratsiooni suurendamisest ja kutsus sellega esile kärarikka ja pikale veninud diskussiooni. Olles ise silmnähtavalt napsitanud, teatas Clapton oma toetusest vastuolulisele poliitikule Enoch Powellile ja kuulutas, et Britanniast on saamas "must koloonia". Ta ütles:" Ma arvan, et Enochil on õigus, me peaksime nad kõik tagasi saatma. Viskame välismaalased välja! Hoiame Britannia valge!" Viimane fraas oli British National Fronti hüüdlause. See intsident ja samal ajal toimunud sarnased väljaütlemised David Bowielt ning natslikud kõnekujundid Sid Viciousi (Sex Pistols) ja Siouxsie Siouxi (The Banshees) poolt olid peamisteks katalüsaatoriteks, et 30. aprillil 1978 toimus üritus "Rock Against Racism". Vastuseks nendele Claptoni väljaütlemistele avaldas rokifotograaf Red Saunders avaliku kirja NME-s, Melody Makeris, Soundis ja Socialist Workeris. Seal võis lugeda: "No mida, Eric... tunnista, et pool sinu muusikast on mustade muusika. Sa oled rokkmuusika suurim kolonist" ja lõpus oli kirjutatud nii: "PS. Kes tappis šerifi? Pagan võtku, kindlasti polnud see sina."
Intervjuus ajakirjale Sounds oktoobris 1976 rääkis Clapton järgmist: "Arvasin, et see on vägagi aktuaalne. Kuigi ma ei tea eriti palju poliitikast. Ma isegi ei tea kas see on halb või hea, kui ta (Enoch Powell) saab peaministriks. Tegelikult ei tea ma isegi seda, kes on praegu peaminister. Ma ei mõista, mis mulle tol õhtul sisse läks. See oleks nagu Monty Pythoni sketš. Laval mängis rokkbänd oma lugusid ja järsku hakkas laulja rääkima poliitikast. See oli väga rumal. Inimesed, kes olid maksnud pileti eest, pidid seal istuma ja kuulama seda hullumeelse möla ning kindlasti mõtles bänd samal ajal "oh sa poiss..."" Ajakirjale Uncut ütles Clapton 2004. aastal, et Powell oli erakordselt vapper ja et tema tunded selles asjas ei ole muutunud, sest endiselt "...kutsub neid inimesi odava tööjõuna ning paneb nad siis elama getodesse". Intervjuus nädalalehele Scotland on Sunday ütles Clapton: "Ma pole kindlasti rassist. See on rumal arusaam."
Varaline jõukus
2010. aasta Surrey Life Magazine avaldas artikli paikkonna rikkamatest inimestest. Eric Clapton oli nende nimekirjas 22. kohal. Tema varanduse suuruseks hinnati 125 miljonit Suurbritannia naela. Siia olid arvatud nii kinnisvara kui ka sissetulekud. Varade hulka loeti tema muusikakataloog, turneede sissetulekud ja talle kuuluv Marshbrook Holding Company (mis oli sisse toonud 110 miljonit naela alates 1989. aastast). Claptonil on ka luksusjaht Va Bene, mille ta ostis Bernie Ecclestone'i käest 9 miljoni naela eest. 2003. aastal oli Clapton omandanud 50% härrasmeeste rõivaid müüvast firmast Cordings Piccadilly. Tol ajal püüdis firma omanik Noll Uloth päästa poodi sulgemise eest ning talle tuli mõte "helistada oma kõige paremale kliendile ja rääkida oma murest". Ta sai kontakti Claptoniga ja mõne minutiga oli asi otsustatud. Clapton oli vastanud, et ei saa sellel lasta juhtuda. 2012. aastal ostis mees endale tellimise järgi tehtud Ferrari SP12 EC. See on tehtud Ferrari 458 Italia baasil ja väljanägemiselt on Ferrari 512 (Claptoni lemmikauto) moodi.
Clapton ja jalgpall
Tõelise inglasena tunneb ka Clapton huvi jalgpalli vastu. 1982. aastal esines ta kontserdil, mis oli korraldatud klubi West Bromwich Albion mängija John Wile'i lahkumismängu puhul. Erinevad allikad on tihti väitnud, et Clapton oli Albioni toetaja. Seda tõsiasja toetab ka foto albumi "Backless" kaanel, kus Clapton istub kaela ümber fännisall ja tagakaanel on see sall hästi nähtavalt kirjaga "ALBION". Umbes sel ajal oli kuulda, et klubi lükkas tagasi Claptoni pakkumise investeerida klubisse. Hiljem on ta hakanud rohkem huvi tundma Chelsea mängude vastu. Autobiograafias kirjeldab ta põgusalt oma tundeid 2006. aasta finaalmatši kohta ja sellest melust, kui Itaalia võitis Prantsusmaad. Clapton andis oma bändiga just mängule järgnenud päeval kontserdi Veronas Itaalias.
Jōdo-Shinshū
Jōdo-Shinshū (jp. 浄土真宗, sõna-sõnalt: Tõeline Puhas Maa, samuti tuntud kui Shin-budism) on mahajaana-budismi koolkond, mis põhineb Jōdo-shū suunal. Õpetuse rajajaks on 13. sajandil elanud Shinran Shonin.
1919. aasta protokoll
1919. aasta protokoll on langenud Punaarmee väejuhi juurest väidetavalt leitud dokument, mis andvat tunnistust juutide salaorganisatsioonist Venemaal.
31. detsembril 1919 Postimehe hommikuväljaandes ilmunud teate kohaselt leiti see venekeelne dokument Vabadussõja ajal ööl vastu 9. detsembrit 1919 hukkunud 11. punase kütipolgu pataljoniülema Schunderevi paberite hulgast. Selle vastuvõtjaks on märgitud Üleilmlise Israeli Liidu Petrogradi osakonna komitee 18. märtsil 1918. Postimees avaldas ka teksti, mida ta nimetas dokumendi eestikeelseks tõlkeks. 1934. aastal avaldatud Siioni tarkade protokollide ingliskeelse väljaande lisas on ära toodud sama tekst inglise keeles ja pealkirjaga "1919. aasta protokoll" (A Protocol of 1919). Antud raamat tutvustab seda kui heebreakeelset dokumenti, mille avaldas Berliinis välja antud venekeelne ajaleht Prizyv 5. veebruaril 1920. Dokument olevat leitud 1919. aasta detsembris surnud Punaarmee juudist väejuhi Zunderi taskust.
Protokolli tekst
"Salajane. Ülemaailmse Iisraeli Liidu jaoskondade esimeestele. Iisraeli pojad! Meie lõpliku võidu tund on lähedal. Me seisame oma üleilmalise vägevuse ja kuulsuse kättesaamise teel. See, millest me varemalt ainult unistasime, on juba peaaegu meil käes. Need kindlad kohad, mille ees meie varemalt alandatult seisime, on nüüd selle surve all, mis meie poolt kokku liidetud rahvuslised jõud avaldasid, kokku langenud. Meil on vaja siiski ettevaatlikud olla, sest meie peame kindlasti ja vääramata võõraste altarite ja troonide hävitamise teel edasi minema. Meie oleme võõraste pühadusi teotanud, meie oleme võõraid uskusid hävitanud, neid riigi ja rahvaste teenistusest kõrvaldades. Meie oleme võõrastelt preestritelt autoriteedi ja austuse ära võtnud ja oleme neid omis ajalehtedes ja avalikkudel koosolekutel naeru alla saatnud. Meie oleme kõik teinud, et suurt Juudi rahvast ülendada ja oleme kõik suguharud tema ees põlvili nikutama ja ta vägevust ja väljavalitud olekut tunnistama sundinud. Meie oleme juba peaaegu seda kätte saanud, aga meil on vaja ettevaatlik olla, sest meie põline vaenlane – orjalik Venemaa – keda Vene oma rahvad Iisraeli laste geniaalsel juhatusel on alandanud ja häbisse saatnud, võib meie vastu mässama hakata.
Kuigi Venemaa on põrmu heidetud ja meie nuhtleva jala all seisab, peame ikka ettevaatlikud olema. Meie püha kättetasumine ei tohi halastust ega haledust tunda. Meie oleme Venemaa häda, vaesuse ja rahvuslise alanduse pisaraid nutma sundinud. Meie oleme ta majandusliselt orjaks teinud ja kõik ta rikkused nüüd peaaegu tervelt meie käes oleva kulla kõlinal ära võtnud ja teda meie ees põlvitama sundinud. Ühes sellega on aga meil vaja ettevaatlik olla ja saladust pidada. Meie ei tohi halastust tunda oma vaenlaste vastu. Meie peame kõik paremad ja anderikkamad neist hävitama, et orjalikku Venemaad ta juhtidest lagedaks teha. Sel viisil kõrvaldame iga võimaluse meie võimu vastu mässu tõsta! Meie peame pimeda talurahva kogu ja tööliste hulga keskel parteilist vaenu ja tüli äratama, teda kodusõjale ja klassivõitlusele kihutades, et need kultuurilised väärtused ära hävitataks, mis ristiusu rahvaste poolt on loodud, ja Juudi rahva poolehoidjate juhtide järele käidaks. Meie peame aga ettevaatlikud olema, et üleliigne kättetasumise himu meid liialdustele ei viiks. Iisraeli pojad! Meie võit on lähedal, sest poliitiline võim ja rahaline jõud koguneb ikka rohkem meie kätte. Meie ostame kõik tööstuse ettevõtete aktsiad ära ja teeme töölised oma orjadeks. Nüüd vabrikuid ja tehaseid kinni pannes viskame töölised tänavale, et nad võiksid hävitatud vabaduse, sarnasuse ja vendluse unistustest lõbu tunda. Meie ostsime odava hinna eest vabaduselaenupaberid kokku, mis meie oma valitsus tühjaks tunnistas, ja siis pandi nad niisama kui paberraha käima.
Kuld ja võim on meie käes, aga olge ettevaatlikud ja ärge tarvitage pimedate hulkade usaldust, mis kõikuv on, kurjasti. Trotski-Bronstein, Zinovjev-Radomõslski, Uritski, Kamenev-Rosenfeld, Steinberg – nemad on kõik, nagu kümned teised Iisraeli truud pojad, kõrgemad võimukohad riigis oma kätte võtnud, orjalikkude slaavlaste üle valitsedes, kes selleks on määratud, et meie tõusmist ja au kasvatada. Nemad viivad meid vääramata selle poole, et meie Venemaa lõplikult ära võidame. Meie ei hakkagi linna omavalitsustest, komissariaatidest, toitlustusametidest, kooperatiividest, majakomiteedest ja ühiskondlistest asutustest rääkima – kõik need on meie käes ja meie rahva esindajad mängivad seal juhtivat osa. Ärge aga võimust endid joovastada laske. Olge ettevaatlikud, sest meil ei ole peale meie eneste kedagi, kes meid kaitseks; meie poolt arusaajatest töölistest loodud punane sõjavägi ei ole usaldatav ja võib sõjariistad meie eneste vastu pöörda. Iisraeli pojad! Tund on lähedal, millal Venemaa üle lõpliku võidu saame. Tõmmake read koomale. Ajage kindlat ja järjekindlalt meie rahvuslist poliitikat. Seiske meie igaveste ideaalide eest! Pidage vanu käskusid valjusti, mis meie minevik meile on jätnud. Võit on lähedal, aga ärge endid enneaegu ahvatleda laske. Olge ettevaatlikud, et meie vaenlastel põhjust ei oleks meie vastu mässu tõsta. Olgu meie mõistus ja ettevaatus, mida aastasajad on kasvatanud, niisama ka meie oskus hädaohust mööda pääseda, meie juhid.”
Francisco Ramón de Eguía Letona
Francisco Ramón de Eguía Letona (15. mai 1750 Bilbao – 6. jaanuar 1827 Madrid) oli Hispaania regendinõukogu esimees 1823. aasta maist oktoobrini.
Maa-asula
thumb|250px|[[Kuivastu uusküla]] Maa-asula on asula, kus inimesed elavad hajutatult ja töötavad peamiselt primaarses sektoris (põllumajanduses või kalanduses).
Maa-asulad on:
Kuni 1996. aastani loeti Eestis maa-asulaks ka alevikku.
Viited
Campagne
Gabriel de Císcar y Císcar
pisi|Gabriel Císcar y Císcar Gabriel de Císcar y Císcar (17. märts 1760 Oliva, Valencia – 12. august 1829 Gibraltar) oli Hispaania regendinõukogu liige 1823. aasta juunist oktoobrini.
Heinrich Johann von Jannau
Heinrich Johann von Jannau (23. veebruar (ukj 6. märts) 1753 Holstre – 18. jaanuar (ukj 30. jaanuar) 1821 Laiuse) oli baltisaksa päritolu Liivimaa publitsist ja kirikutegelane.
Elulugu
Ta oli pärit vanast reformatsiooni ajal Böömimaalt lahkunud suguvõsast. Tema isa oli Holstre mõisavalitseja Friedrich Gustav Jannau (u 1717−1788) ja ema Anna Catharina von Heydeken. Õppis Riia toomkoolis, kus õpetajaks oli Johann Gottfried Herder. 1770–1773 tudeeris Göttingeni ülikoolis teoloogiat ja kuulas muuhulgas saksa valgustajast ajaloolase August Ludwig von Schlözeri loenguid. Liivimaale naasnuna sai temast esmalt 1776. aastal Põlva pastor-adjunkt ja seejärel 1779. aastal Laiuse pastor, kellena oli ametis surmani. Kui tema isa omandas 1784. aastal Püha Rooma keisrilt aadlitiitli (rüütel), tõsteti aadliseisusse ka Heinrich Johann. Aastal 1814 sai temast Tartu praostkonna praost ja 1819. aastal Liivimaa konsistooriumi assessor.
Rääbise mõis
1802. aastal omandas ta vabahärra Hermann von Wrangellilt Rääbise pandimõisa. 1811. aastal pantis ta selle edasi.
Perekond
Naitus 1784. aastal Võikvere mõisaomaniku tütre Auguste Johanna von Yhrmanniga (1761−1800). Pärast viimase surma abiellus 1803. aastal leskproua Sophie Elisabeth von Wrangelliga (sündinud von Mandenstierna) (1776−1836). Tema poeg Heinrich Georg von Jannau oli Hargla ja Laiuse, teine poeg Otto August von Jannau Riia Jakobi koguduse pastor.
Puuvili
Puuvili on toiduks tarvitatav viljapuu vili. pisi|250px|Õun pisi|250px|Pirnid pisi|250px|Apelsin pisi|250px|Ploomid pisi|250px|Terve ja lahtilõigatud kiivi pisi|250px|Mango
Tuntumad puuviljad ja neid kandvad viljapuud
Sageli puuviljadeks peetavad banaanid ja ananassid on tegelikult rohttaimede viljad.
Pressivaenlane
Pressivaenlase valivad aasta lõpus Eesti Meediaettevõtete Liidu aastakoosolekul osalevad liikmesorganisatsioonide esindajad kandidaatide hulgast, kes on aasta jooksul näidanud üles suurimat vaenulikkust ajakirjandusega suhtlemisel või takistanud muul viisil infovabaduse levikut.
Martin Harnik
Martin Harnik (sündinud 10. juunil 1987 Hamburgis) on Saksamaalt pärit jalgpallur, kes mängib Saksamaa tugevuselt viienda liiga klubis TuS Dassendorf ründaja ja ründava poolkaitsjana.
Aastatel 2007–2017 oli ta Austria jalgpallikoondise liige, debüteerides 22. augustil 2007 Viinis peetud kohtumisel Tšehhi rahvusmeeskonnaga. Sama mängu 78. minutil lõi ta ka oma rahvusvahelise karjääri esimese värava, viigistades kohtumise tulemusega 1:1.
Ta on 1,85 m pikkune ja kaalub 72 kg.
Elulugu
Martin Harnik sündis Saksamaal Hamburgis sakslasest ema ja austerlasest isa pojana ega ole kunagi püsivalt Austrias elanud. Vaatamata sellele otsustas ta siduda oma rahvusvahelise karjääri just Austria, mitte Saksamaa jalgpallikoondisega.
Miroslav Hroch
Miroslav Hroch (sündinud 14. juunil 1932 Prahas) on tšehhi ajaloolane.
Martin Harnik
Elulugu
Jalgpalli hakkas ta mängima viieaastaselt 1992. aastal Hamburgi spordiklubi TSV Kirchwerder lastemeeskonnas, kus mängisid juba tema vanemad vennad Jan ja Heiko. Paralleelselt mängis ta ka tennist, kuid langetas 13-aastaselt valiku jalgpalli kasuks. 2005/2006. aasta hooaja talvevaheajal läks ta üle klubisse Werder Bremen, kus mängib alates 2007. aastast elukutselise mängijana põhikoosseisus. Tema esimene leping Bremeni klubiga kestab 2010. aastani.
Miroslav Hroch
Hroch on põhjalikult tegelenud Ida-Euroopa rahvusluse uurimisega, rajades laialt kasutatava teooria rahvusluse arengu faasidest. A-faasis rahvuslus on tema järgi vaid kitsa eliidi isiklik hobi, mil pole rahva seas erilist kandepinda (Eestis on seda faasi nimetatud ka eelärkamisajaks). B-faasis asuvad rahvuslusega tegelevad haritlased ideed laiemate rahvahulkade seas levitama, tekitades kohalike aktivistide võrgu. C-faasis muutub rahvuslus massiliikumiseks, mis võib kaasa haarata enamiku rahvast.
Hrochi skeemi on oma doktoritöös ("Äratajad: Rahvuslik ärkamisaeg Eestis ja selle kandjad") kasutanud Mart Laar.
Martin Harnik
Elulugu
Esimene Saksamaa Bundesliga kohtumine toimus Harniki jaoks 25. augustil 2007 Nürnbergi klubi 1. FC Nürnberg vastu. Ta tuli väljakule 61. minutil tehtud vahetuse tulemusel. Sama kohtumise 69. minutil lõi ta ka oma esimese värava Bundesligas, viies Bremen Werderi tulemusega 1:0 võidule.
Harnik osales Austria koondmeeskonna koosseisus ka 2008. aasta Euroopa meistrivõistluste kohtumistes. Enne 16. juunil 2008 toimunud kohtumist Saksamaa meeskonnaga kommenteeris ta 13. juunil antud intervjuus eelseisvat mängu sõnadega: "Sakslased on nüüd korralikult surve all ja teevad oma püksid täis." Austria küll kaotas kohtumise tulemusega 0:1, kuid Harniki sõnade valik leidis laialdast vastukaja.
Essemäe Linnajärv
Linnajärv (ka Essemäe Linnajärv, Essemäe järv) on järv Valgamaal Valga vallas Taheva külas.
Muqdisho
Muqdisho (it Mogadiscio) on linn Ida-Aafrikas India ookeani rannikul. Muqdisho on Somaalia pealinn ja ühtlasi riigi suurim linn.
Linna nimi
Somaali keeles kasutatakse linna rööpnimena ka vormi Muqdishow ja mitteametlikult kutsuvad somaallased oma pealinna sageli nimega Xamar (vanemas kirjaviisis Hamar). Maailmas üks enim kasutatavaid nimekujusid on inglispärane Mogadishu. Eesti keeles on varasemal ajal käibel olnud ka mugandatud vorm Mogadišu, mida keeleteadlased ei soovita kasutada.
Rahvastik
Linna elanike arv ei ole täpselt teada. 2005. aasta alguses elas Muqdishos hinnanguliselt 1 230 000, koos eeslinnadega 2 590 000 inimest.
Aastal 1958 elas Muqdishos umbes 90 000 ja aastal 1963 hinnanguliselt 123 900 inimest, seega on viimase 40 aasta jooksul elanike arv kümnekordistunud. 1981. aastal oli linnas umbes 500 000, 1989. aastal 800 000, 1995. aastal 997 000 ja 2001. aastal 1 212 000 elanikku.
Valdava osa elanikest moodustavad somaallased, välismaalasi (araablased, pakistanlased jt) on alla 10 protsendi.
Ajalugu
thumb|Muqdisho 1800. aastatel
Muqdisho aladel oli asustus juba vähemalt 9. sajandi alguses, kuid püsiva linnalise asustuse teke on seotud araabia kolonistide saabumisega 10. sajandil, kes rajasid sinna oma linnriigi. Muqdishost kujunes oluline kaubanduskeskus, mille kaubanduskontaktid ulatusid Hiina, Tseiloni ja Vietnamini.
16. sajandil langes linn Portugali võimu alla; ülemvõimu pärast Somaali poolsaarel toimusid sagedased kokkupõrked Türgi sõduritega. 1871. aastast kuulus Muqdisho Sansibari sultanile, kes rentis selle 1892 Itaaliale. 1905 ostis Itaalia linna sultanilt lõplikult ära ja tegi sellest Itaalia Somaalimaa keskuse. 26. veebruaril 1941 vallutasid linna Teises maailmasõjas Suurbritannia väed. 1952 tagastasid britid Muqdisho itaallastele ja Somaalia iseseisvudes sai sellest 1960 riigi pealinn.
Tatralised
Tatralised (Polygonaceae) on õistaimede sugukond nelgilaadsete seltsist, kuhu kuulub nii põõsaid kui ka rohttaimi.
Muqdisho
Ajalugu
Peale linna vallutamist mässuliste poolt Somaalia kodusõjas aastal 1990 on Muqdishos valitsenud anarhia. thumb|Aerofoto Muqdishost 1992 1992–1994 kontrollisid osa Muqdishost ÜRO rahutagamismissiooni raames Ameerika Ühendriikide merejalaväelased. 3.–4. oktoobrini 1993 toimunud Muqdisho lahingus USA eriüksuste ja Somaalia väepealiku Mohammed Farrah Aididi toetajate vahel sai surma 18 ja haavata 73 Ameerika Ühendriikide sõdurit. Somaallaste kaotused ulatusid 500-1000 inimeseni. Suurte inimkaotuste tõttu otsustas USA president Bill Clinton järgmisel aastal väed Somaaliast välja viia.
Tatralised
Tatraliste perekondi on Royal Botanic Gardensi järgi 43 ringis ja sisaldades umbes 1100 liiki. Kõige liigirohkemad on perekonnad villtatar (Eriogonum; 250 liiki), kirburohi (Polygonum; 200), oblikas (Rumex; 200), Coccoloba (120) ja Calligonum (80).
Cronquisti süsteemi järgi on sugukond paigutatud monotüüpsesse seltsi tatralaadsed (Polygonales), süsteem APG II järgi on sugukond paigutatud nelgilaadsete seltsi.
Muqdisho
Ajalugu
thumb|Muqdisho elamurajoon 2006. aastal 5. juunil 2006 vallutasid linna pärast nädalaid kestnud kokkupõrkeid kohalike väepealikega Islamikohtute Liidu relvaüksused. Juba sama aasta 28. detsembril olid nad sunnitud aga linna pealetungivate ajutise valitsuse ja Etioopia väeüksuste eest taganedes maha jätma. Riigi president Cabdulaahi Yuusuf Axmed naasis pealinna 8. jaanuaril 2007, hiljem tegid seda ka ajutine valitsus ja parlament.
Sixtus V
Sixtus V (Felice Peretti, 13. detsember 1521 – 27. august 1590) oli paavst 1585–1590. Ta oli 227. paavst. Tema hüüdnimi oli Raudne Paavst.
Tatralised
Tatralised on kosmopoliitse levikuga, kuid liigirikkaimalt on neid parasvöötmes.
Muqdisho
Ajalugu
Märtsis ja aprillis 2007 sagenenud relvakokkupõrgete tulemusel lahkus suur osa elanikkonnast linnast. Ainuüksi aprilli esimestel nädalatel põgenes linnast tuhandeid inimesi.
Sixtus V
Felice Peretti sündis Grottammares aedniku või talutöölise Peretto Peretti ja Marianna da Frontillo 3-lapselises peres noorima pojana. Järgmine lihtrahva seast pärinev paavst oli Innocentius IX. Felice Peretti vanemad olid põgenikud Dalmaatsiast ja nooruses teenis ta leiba seakarjusena. Tema onu Salvatore oli munk Montalto lähedal asuvas frantsisklaste kloostris, kus Felice Peretti hakkas käima 9-aastaselt. 12-aastaselt otsustas ta liituda frantsisklastega. Hiljem tunti teda ka Felice Peretti di Montalto nime all. Ta tegutses Montalto, 1536 Fermo, 1538 Pesaro, 1539 Iesi ja 1540 Arcevia konventides. 1540 asus ta õppima Fermo ülikooli ja jätkas õpinguid 1543–1544 Bolognas. 1541 sai ta diakoniks.
Muqdisho
Majandus
thumb|Muqdisho sadam 1992 Vaatamata siiani linnas valitsevale anarhiale on Muqdisho jätkuvalt oluline kaubandus- ja rahanduskeskus. Valitsuse kauaaegne puudumine lõi äritegevuseks soodsa, maksuvaba keskkonna, kuid samas nõudis see ettevõtetelt oma inimeste ja varade kaitseks relvastatud kaitsjate palkamist. Võimude tagasipöördumise järel linna 2007. aastal on olukord muutumas.
Peamisteks tööstusharudeks on toiduainete- ja tekstiilitööstus, eelkõige puuvilla kupardamine. Varem kuulus suur osa tööstusettevõtetest Itaalia kapitalile, kuid marksistliku riigi kehtestamise järel 1970 vähendati väliskapitali osakaalu majanduses oluliselt.
Tegu on ka Somaalia peamise sadamaga, kuid merekaubandust piirab olulisel määral rannikuvetes levinud piraatlus.
Muqdisho on üks parima telekommunikatsioonivõrguga linnu Ida-Aafrikas. Toimib internet ja kohalik mobiiliside. Rahvusvaheline side on tagatud satelliitide kaudu.
Haridus ja kultuur
Linnas tegutseb mitu raadio- ja kaks televisioonijaama. Endises Sansibari sultani lossis asub 1933. aastal asutatud rahvusmuuseum. Kas muuseum ka praegu tegutseb või mitte, selle kohta andmed puuduvad.
Sixtus V
1585. aasta konklaav
Sixtus V valiti paavstiks 24. aprillil 1585 Vatikani paavstipalees ja krooniti 1. mail kardinal Ferdinando de' Medici poolt. Ta võttis nime frantsisklasest paavsti Sixtus IV järgi. Hiljem sai frantsisklastest paavstiks veel Clemens XIV. 21.–24. aprillini toimunud konklaavil osales 42 kardinali. Tema kroonimise auks kirjutas Palestrina heliteose sõnadele "Tu es pastor ovium".
Kuuriareform
Sixtus V avaldas 3. detsembril 1586 apostelliku konstitutsiooni "Postquam verus", mille järgi:
22. jaanuaril 1588 avaldatud apostelliku konstitutsiooniga "Immensa aeterni" reorganiseeris Sixtus V Püha Tooli riigisekretariaadi, moodustades selle koosseisus 6 sekulaaradministratsiooni ja 15 kardinalide kongregatsiooni:
Välispoliitika
Sixtus V ekskommunitseeris 9. septembril Navarra kuninga ja Prantsusmaa troonipärija 1585 Navarra Henri ja toetas Felipe II poliitilisi nõudmisi Prantsusmaal.
Ta lubas Hispaania kuningale saata raha, kui Hispaania sõjakäik Inglismaa vastu õnnestub. Pärast Võitmatu Armaada lüüasaamist ei saatnud paavst Felipe II nõudmistele vaatamata talle raha.
Sixtus V soovis türklaste vastu korraldada ristisõda.
Ta toetas Poola kuningaid Stefan Batoryt ja Zygmunt III-t.
Sixtus V soosis Genfi liitmist Savoiaga.
Sisepoliitika
Kaks esimest valitsemisaastat tegeles Sixtus V korra taastamisega Kirikuriigis. Segaduste mahasurumise käigus vahistati tuhanded röövlid ja sunniti aadlit tunnustama paavsti võimu. Sixtus V reformis oma valitsemisajal majandust ja rahandust, mille käigus reguleeriti toiduhindu, kuivendati soid, edendati põllumajandust, toetati villa- ja siidimanufaktuure ja kehtestati uued maksud. Leopold von Ranke andmetel toodi tema ajal Roomasse vilja Baltikumist.
Kiriku institutsioonide reformid
Sixtus V sätestas 20. detsembril 1585 avaldatud konstitutsioonis "Romanus pontifex", et piiskopid peavad regulaarselt külastama Roomat ja tegema paavstile oma piiskopkondade kohta vastava ettekande (ad limina visiit).
29. aprillil 1587 avaldatud motu proprios "Provida" sätestas ta kiriku varade inventeerimise korra.
Sixtus V andis foillantide käsutusse Roomas Santa Pudenziana kiriku.
1. juulil 1588 tunnustas ta Francesco Carraciolo rajatud kongregatsiooni.
1589 moodustas ta ambrosiaanide kloostritest moodustatud kongregatsiooni ja saatis laiali Gaudenti rüütliordu.
Sixtus V määras paavsti protonotarite arvuks 12.
Ta saatis 1589 laiali gaudenti ordu.
Liturgilised reformid
Sixtus V määras ametisse "Vulgata" revideerimise komisjoni, kuid ta leidis, et see tegutseb liiga aeglaselt, mille tõttu otsustas ta ise "Vulgatat" revideerida ja kinnitas 2. mail 1590 oma variandi katoliku kiriku ametlikuks tõlkeks. Pärast tema surma see variant kõrvaldati ja Clemens VIII ajal ilmus revideeritud "Vulgata".
Sixtus V taunis simooniat ja kiriku ametikohtade pluralismi.
1587 lubas ta karmeliitidel tähistada 16. juulit neitsi Maarjale pühendatud kirikupühana ja kinnitas taas 26. novembril tähistatavat neitsi Maarja templisesitlemise kirikupüha, mille Pius V oli kirikukalendrist kõrvaldanud.
Lateraani palee renoveerimisel leidsid töölised palee vanade osade lammutamisel nende Rooma keisrite münte, kes tunnustasid kristlust. Sixtus V lasi nende keisrite auks koostada palveid, mis sätestati 1. detsembril 1587 avaldatud bullas "Laudemus viros gloriosos". Ta sätestas ka indulgentsidena nende leitud vanade müntide omamise.
Tatralised
Üldiseloomustus
Tatraliste lehed on üldjuhul lihtlehed ning paiknevad varrel vahelduvalt.
Sixtus V
Misjon
Sixtus V toetas Indias, Jaapanis, Hiinas ja Brasiilias tehtavat misjonit.
Tatralised
Üldiseloomustus
Nende vars on sõlmine ja lehistunud. Iseloomulikuks jooneks on sõlme kohale abilehtedest moodustunud tõri.
Sixtus V
Kristlik eetika ja moraal
1588 avaldatud bullas "Effraenatum" samastas Sixtus V abordi mõrvaga.
Tatralised
Üldiseloomustus
Nende õied on väikesed, Eesti pärismaistel liikidel üksnes punakad või valged. Taimede vili on pähklike.
Sixtus V
Suhtumine juutidesse
22. oktoobril 1586 avaldas Sixtus V bulla "Christiana pietas", milles kinnitas privileegid juutidele ja kutsus nad tagasi Kirikuriiki.
Ecstasy
pisi|[[MDMA sisaldusega Ecstasy tablettide esi- ja tagakülg]] Ecstasy all mõeldakse rühma sünteetilisi narkootikume, mis keemiliselt sarnanevad amfetamiiniga, kuid toime poolest võivad teatud määral üksteisest erineda.
Sixtus V
Onupojapoliitika
Sixtus V õde Camilla abiellus Giambattista Mignucciga ja sai 1588 Venafro markiisiks. Nende tütar Maria Felice Mignucci Peretti abiellus 1570 Fabio Damasceniga ja tema poeg Alessandro Damasceni Peretti sai kardinaliks.
Ecstasy
Toime
Ecstasy toime sarnaneb amfetamiini toimega. Võib esile kutsuda hallutsinatsioone.
Sixtus V
Kanoniseerimised
Sixtus V kanoniseeris 18. mail 1588 Didacuse ja Trento Siimeoni. Ta kuulutas 14. märtsil 1587 avaldatud bullaga "Triumphantis Hierusalem" Bonaventura Kiriku doktoriks.
Ecstasy
Släng
Slängis on ecstasy-tablettide kohta käibel järgmised sünonüümid: tablett, E, diskoburger, ketas, ratas, Xtc, jupp, tabla, komm, punn, junn, veerev jms.
Sixtus V
Kardinalide pühitsemised
Sixtus V pühitses oma ametiajal 33 kardinali 8 konsistooriumil. Lisaks itaallastele said kardinalideks 4 prantslast, 1 hispaanlane, 1 inglane ja 1 ungarlane. Tema ajal sai kardinaliks tulevane paavst Clemens VIII.
Ecstasy
Uimasti farmakoloogilised koostisosad
Enamikus riikides, sealhulgas Eestis, on ecstasy tarvitamine ebaseaduslik. Biokeemiliste analüüsidega on kindlaks tehtud, et nii 1980. kui ka 1990. aastatel sisaldasid ecstasy-tabletid peaaegu alati MDMA-d.
Aastatel 1999–2005 laboratoorselt testitud ecstasy-tablettidest 39% sisaldas toimeainena MDMA-d ning 15% oli MDMA ja muude ainete segu.
Sixtus V
Sixtus V kultuuriloos
Sixtus V lasi renoveerida Lateraani palee. Tema ajal laiendati Rooma tänavaid ja ehitati uusi akvedukte, mida hiljem tunti Aqua Felice nime all. 1587 asutati Vatikani trükikoda. Ta lasi laiendada Palazzo del Quirinalet. Tema ajal renoveeriti San Girolamo dei Schiavoni hospiits ja kirik. Ta rajas Ponte Sisto lähedale hospiitsi. Tema ajal konstrueeriti Vatikani raamatukogu ruumikamaks ja täiustati Rooma Peetri kiriku kuplit. Ta lasi taastada Traianuse ja Antoninus Piuse ausambad. Tema ajal ehitati Vatikani paavstipalee see osa, kus praegu resideerib paavst. Ta lasi Nicolaus IV mälestuseks püstitada Roomas Santa Maria Maggiore kirikus monumendi.
Taddeo Landini on temast teinud büsti.
Vjatšeslav Leedo
Vjatšeslav Leedo (sündinud 21. mail 1952) on eesti ärimees.
Sixtus V
Sixtus V kultuuriloos
5. jaanuaril 1586 avaldas ta apostelliku konstitutsiooni "Coeli et terrae", milles ta mõistis hukka astroloogia.
Vjatšeslav Leedo
Ta on Saaremaa Laevakompanii omanik ja tegutseb ka kinnisvaraäris.
Sixtus V
Sixtus V kultuuriloos
1586 rajas ta Ecuadoris Quito ülikooli ja toetas Juan de Atienza rajatud kooli Limas. Ta rajas Collegio Montalto Bolognas ja toetas Rooma kolleegiumi tegevust.
David Milleri 1941 esilinastunud filmis "More About Nostradamus" oli Peretti osas Hans Conried.
Vjatšeslav Leedo
Leedole kuuluvad ka turismifirma Wris, Saaremaa raadiojaam Kadi, OÜ Mändjala Motell ja AS Mõntu Sadam.
Sixtus V
Sixtus V kultuuriloos
1992 tegi Daniel Marušić filmi "Papa Sixto V".
Vjatšeslav Leedo
2005. aastal hinnati tema varade suuruseks 110 miljonit krooni (7 miljonit eurot), 2006. aastal 180,26 miljonit krooni ja 2007. aastal 461 miljonit krooni (29,5 miljonit eurot).
Sixtus V
Surm
Sixtus V suri 27. augusti õhtul 1590 Roomas Gregorius XIII rajatud suvepalees Quirinali künkal malaariasse ja maeti Santa Maria Maggiore kirikusse. Pärast paavsti surma puhkesid Roomas rahutused, mille käigus tõmmati tema monument aluselt maha.
Vjatšeslav Leedo
Kohtuasi Delfiga
Vjatšeslav Leedo on käinud kohut uudisteportaali Delfi vastu seal avaldatud solvavate ja väärikust riivavate kommentaaride avaldamise tõttu. Uudisteportaal Delfi avaldas 24. jaanuaril 2006 artikli "SLK lõhkus plaanitava jäätrassi", mille juurde kirjutati 185 kommentaari, millest 20 pidas Leedo solvavaks.
Sixtus V
Legendid
"Catholic Encyclopedia" kajastab legendi, et kui algas 1585 konklaav, saabus kardinal Peretti konklaavile karkudega, teeseldes põdurust, ja kui ta oli osutunud valituks, viskas kargud minema, et kardinalid mõistaksid, kui autoritaarse juhi on nad endale saanud.
Vjatšeslav Leedo
Kohtuasi Delfiga
16. juunil 2015 jättis Euroopa inimõiguste kohtu suurkogu rahuldamata Delfi kaebuse netikommentaaride vaidluses Eesti riigiga.
Väikene Linnajärv
Väikene Linnajärv (ka Linnajärv, Essemäe järv, Essemäe Linajärv) on järv Valga maakonnas Valga vallas Taheva külas.
Evanna Lynch
thumb|right|Evanna Lynch Evanna Lynch (sündinud 16. augustil 1991) on iiri näitleja, tuntud filmi "Harry Potter ja Fööniksi Ordu" tegelase Luna Lovegoodina.
Dirhami
Dirhami ehk Derhamn on küla Lääne maakonnas Lääne-Nigula vallas.
Enne Eesti omavalitsuste haldusreformi 2017. aastal kuulus küla Noarootsi valda.
Dirhamis asub kauba- ja reisisadam, postkontor ning Eesti Meteoroloogia ja Hüdroloogia Instituudi hüdroloogiajaam. Seal on ka Dirhami bussipeatus. Dirhami juures metsas asuvad Peeter Suure merekindluse kaitsepositsioonide jäänused.
1977. aastani oli küla osa Rooslepa külast.
Osa külast kuulub Nõva maastikukaitseala koosseisu.
Sander Loite
Sander "Saans" Loite (sündinud 31. jaanuaril 1985) on eesti muusik.
Tuntuks on ta saanud Slide-Fifty laulja ja bassimängijana. Oma loomingu peamisteks mõjutajateks peab ta ansambleid Foo Fighters ja blink-182.
Võistlusel Eesti Laul 2010 osaleb ta rühmitusega "DISKO 4000".
17. jaanuar
17. jaanuar on Gregoriuse kalendri 17. päev. Juliuse kalendri järgi 4. jaanuar (1901–2099).
Silotid
Silotid on rahvas Bangladeshis Sylheti jaotises.
Räägivad indoiraani rühma kuuluvat siloti keelt (10 300 000 kõnelejat).
Silotid on islamiusulised, Indias hinduistid.
Vee jaotumine maal
Suurem osa veest on koondunud maailmamerre, mis hõlmab katkematult kõiki maailma ookeane ja meresid ning katab Maa pinnast umbes 71%. Vesi on üks levinumaid ja tähtsamaid aineid Maal. See katab suurema osa meie planeedi pinnast ja moodustab hüdrosfääri. Hüdrosfääris olev vesi on pidevas ringluses: see vahetab kogu aeg nii asukohta kui ka olekut. Sellist vee ringliikumist nimetatakse veeringeks. Vee paneb Maal ringlema Päikeselt saadav energia, mis muudab vee oleku kas tahkest vedelaks või vedelast gaasiliseks ning paneb vee liikuma. Ookeanid toodavad hapnikku ning neelavad globaalsel soojenemisel tekkivat soojust. Maailmameri on põhiline tegur, mis mõjutab maailma kliimasüsteemi ning ilmastikuolusid. Vertikaalselt on hüdrosfääri ulatus ligi 20 km - ookeanisüvikutest kuni kõrgmäestikes esinevate liustikeni. Kõige rohkem vett on ookeanides.
Kuidas jaotub vesi maal?
Vesi jaotub põhiliselt maailmameres, mis moodustab 97,2% ning mis omakorda jaotub Ookeanide vahel. Protsentuaalselt moodustavad ülejäänud protsesndid Sisevesi(2,8%), Liustikud(2,5%), Põhjavesi(0,63%), Järved, Jõed(0,016%), Pinnasevesi(0,05%) ja Atmosfäärivesi(0,001%). Kogu maailmaveest on 97% soolane vesi ning kõigest 3% mage vesi. Vett, mis on jaotatud meie planeedil nimetatakse hüdrosfääriks. Vee umbkaudne maht Maal on 1 338 000 000 km3. Hüdrosfääri moodustab kogu Maal leiduv vesi. Teiste sfääridega võrreldes on hüdrosfääril looduses eriline roll. Väga hea liikuvuse tõttu on ta kõigi sfääridega läbi põimunud. Vesi võib olla tahkes, vedelas või gaasilises olekus. Atmosfääris on veeaur, litosfääris on põhjavesi, elusorganismid sisaldavad vett.
Veeringe maal
Veeringe ehk vee ringkäik on Maa vee järjepidev liikumine maapinnal, üleval ja all. Peamised veeringe lülid on järgmised:
Sademed:
Suurem osa ookeanide pinnalt aurunud veest langeb sinna sademetena tagasi, kuid osa kandub õhuvooludega maismaale. Merelt mandrile liikunud niiske õhk kujundab seal merelise kliima. Mandrite sisealale jõudnud õhk on kuiv ja kujuneb mandriline ehk kontinentaalne kliima. Sademed tekivad, kui õhk on küllastunud veeauruga, õhk jahtub, veeaur kondenseerub, tekivad pilved ja sademed.
Aurumine:
Aurumine on pidev protsess, mis toimub nii veekogude, maismaa kui ka liustike pinnalt. Aurumine sõltub maapinna omadustest, taimestikust, õhu ja maapinna niiskusest, temperatuurist ja tuule kiirusest.
Jõgede äravool:
Jõgede äravool sõltub sademete ja auramise vahekorrast. Mida rohkem sajab, seda suuremaks kujuneb äravool, st vooluhulk jõgedes suureneb. Sademeterikkal alal on tihe jõgedevõrk. Jõgede äravoolualad ehk valglad jagunevad kaheks:
Väär veekasutus
Araali meri oli soolane suurjärv Kesk-Aasia kõrbete vahel. See on hea näide väära veekasutuse kohta, millega rikuti looduslik veeringe. Meri toitus kahest suurest jõest: Amudarjast ja Sõrdarjast. 1960. aastatel hakati Nõukogude Liidu eestvedamisel nende jõgede veega järjest rohkem niisutama ümberkaudseid põlde. Sissevool merre vähenes ja Araali pindala hakkas kiiresti kahanema. Alates 1960. aastast on meri kaotanud 90% oma mahust ning nüüdseks on järele jäänud vaid kolm väiksemat järve. Kunagine tulus kalatööstus on täielikult kadunud. Merd ümbritsenud lopsakas taimestik on hävinenud, kunagise merepõhja alal laiub hiiglaslik soolakõrb. Pärast mere kadumist on muutunud ka kohalik kliima: talved on läinud külmemaks ja suved kuumemaks. Tänapäeval ähvardab samasugune saatus ka Surnumerd.
Vee kasutamine
Inimesed kasutavad vett väga suures koguses ja õige mitmeks otstarbeks. Maailmas tervikuna tarbitakse kõige enam kergesti kättesaadavat pinnavett, s.o jõgede, järvede, kanalite ja veehoidlate magedat vett.
Kaevudest ja puuraukudest saadav põhjavesi on tavaliselt puhtam, kuid sageli kallim. Viimasel aastakümnel on kiiresti kasvanud mageda vee tootmine mereveest. Selle hind on küll kõrge, kuid paljudes paikades on see ainuke võimalus saada joogivett, toota toiduvilja ja arendada tööstust.